**III. OBRAZLOŽENJE IZVRŠENJA FINANCIJSKOG PLANA ŽUPANIJSKE UPRAVE ZA CESTE SISAČKO-MOSLAVAČKE ŽUPANIJE ZA 01.01.-31.12.2021. GODINE**

Broj RKP-a: **38261**

Matični broj: **01347535**

OIB: **85381404224**

Razina: **42**

Županijska uprava za ceste je izvanproračunski korisnik jedinice lokalne i područne (regionalne) samouprave, Sisačko-moslavačke županije.

Prema Zakonu o cestama ( NN 84/11., 22/13., 54/13., 148/13., 92/14. i 110/19.) Županijska uprava za ceste u okviru svoje djelatnosti organizira, odnosno obavlja poslove:

* priprema izradu stručnih podloga za programe građenja i održavanja županijskih i lokalnih cesta,
* obavlja poslove građenja i rekonstrukcije županijskih i lokalnih cesta,
* rješava imovinsko pravne odnose potrebne za građenje, rekonstrukciju i održavanje županijskih i lokalnih cesta,
* obavlja poslove održavanja županijskih i lokalnih cesta,
* obavlja ostale poslove upravljanja županijskim i lokalnim cestama,
* financira građenje, rekonstrukciju i održavanje županijskih i lokalnih cesta,
* prati prometno opterećenje i prometne tokove na županijskim i lokalnim cestama,
* obavlja ostale djelatnosti sadržane u osnivačkom aktu.

Izvori sredstava za financiranje djelatnosti Županijske uprave za ceste, prema Zakonu o cestama ( čl. 86.) su:

1. godišnja naknada koja s plaća pri registraciji motornih i priključnih vozila
2. naknada za izvanredni prijevoz
3. naknada za prekomjernu uporabu
4. naknada za korištenje cestovnog zemljišta,
5. naknada za obavljanje pratećih djelatnosti,
6. sredstva državnog proračuna, proračuna županije, gradova i općina
7. naknada za financiranje građenja i održavanja javnih cesta (iz cijene tekućih goriva), članak 91.-92. Zakona o cestama
8. naknada za osnivanje prava služnosti i prava građenja,
9. ostali izvori

Sadržaj, obveza izrade, rokovi sastavljanja, donošenja i podnošenja izvještaja nadležnim tijelima kao i obveza objave Izvještaja o izvršenju proračuna odnosno financijskog plana propisani su odredbama Zakona o proračunu (NN 87/08., 136/12. i 15/15.) te Pravilnikom o polugodišnjem i godišnjem izvještaju o izvršenju proračuna (NN 24/13., 102/17., 01/20. i 147/20.).

Obrazloženje ostvarenja prihoda i primitaka, rashoda i izdataka sastavni je dio Izvještaja o izvršenju.

Slijedom navedenoga Izvještaj o izvršenju financijskog plana Županijske uprave za ceste Sisačko-moslavačke županije za razdoblje od 01.01.2021. do 31.12.2021. godine sadrži slijedeće:

1. OPĆI DIO
2. Račun prihoda i rashoda (prema ekonomskoj klasifikaciji i izvorima financiranja, te funkcijskoj klasifikaciji)
3. Račun financiranja (prema ekonomskoj klasifikaciji i izvorima financiranja)
4. POSEBNI DIO (po organizacijskoj i programskoj klasifikaciji)
5. Obrazloženje uz Izvještaj o izvršenju financijskog plana.
6. **OPĆI DIO**

**A)** **RAČUN PRIHODA I RASHODA** (prihodi i rashodi prema ekonomskoj klasifikaciji)

Financijskim planom za razdoblje od 01.01.-31.12.2021.godine predviđeni su ukupni prihodi poslovanja u visini od 91.541.957 kuna, dok su isti ostvareni u iznosu od 90.186.067 kuna, odnosno 98,52% plana.

**PRIHODI POSLOVANJA**

Prihodi poslovanja iznose 90.186.067 kuna, što je 98,52% od ukupno planiranih prihoda.

**Skupina 63- Pomoći iz inozemstva i od subjekata unutar općeg proračuna**

Prihodi od pomoći iz inozemstva i od subjekata unutar općeg proračuna sastoje se od pomoći iz drugih proračuna (sufinanciranja od strane gradova i općina za radove izvanrednog održavanja na županijskim i lokalnim cestama na području SMŽ koje čine zajednički interes, prihodi iznose 12.227.386 kuna), državnog proračuna (Ministarstva mora, prometa i infrastrukture temeljem Odluke o dodjeli sredstava za potporu održavanju, rekonstrukciji i građenju županijskih i lokalnih cesta, 15.441.957 kuna, te izvanproračunskih korisnika (Hrvatske ceste d.o.o. Zagreb , Sporazum o financiranju sanacije šteta na županijskim i lokalnim cestama SMŽ uzrokovanih prirodnom nepogodom i katastrofom, 23.963.328 kuna).

Ovaj prihod ostvaren je sa 126,07 % od plana za 2021. godinu.

**Skupina 64- Prihodi od imovine**

Prihodi od imovine ostvareni su u vrijednosti 38.334.922 kune, što je povećanje za 2,16% u odnosu na izvršenje prethodne godine.

Unutar ove skupine prihoda nalaze se prihodi od financijske imovine, odnosno prihodi od kamata na depozite po viđenju i zateznih kamata, koji neznatno utječu na visinu prihoda od imovine.

Prihodi od nefinancijske imovine sastoje se od prihoda godišnje naknade za uporabu javnih cesta koja se plaća pri registraciji motornih i priključnih vozila, naknade za korištenje cestovnog zemljišta, naknade za pravo puta, naknade za osnivanje prava služnosti i prava građenja, izvanredni prijevoz.

**Skupina 65 –Prihodi od upravnih i administrativnih pristojbi, pristojbi po posebnim propisima i naknada**

Ovi prihodi sastoje se od naknade za obavljanje pratećih djelatnosti, refundacija isplaćenih odšteta od osiguratelja po osiguranju odgovornosti i ostalih nespomenutih prihoda po posebnim propisima. Na ime refundacije štete prihod iznosi 5.000 kn što je manje u odnosu na 2020.godinu.

**Skupina 68 –Kazne, upravne mjere i ostali prihodi**

Ostvareni ostali prihodi odnose se na naplaćenu ugovornu kaznu, te prihod od sufinaciranja geodetskog elaborata za ž 3161 (HEP Elektra Križ).

**RASHODI POSLOVANJA**

Rashodi poslovanja iznose 74.296.587 kuna, što je 83,91% plana i 138,08% u odnosu na prethodnu godinu (razred 3 i 4).

**Razred 3 –RASHODI POSLOVANJA**

**Skupina 31-Rashodi za zaposlene**

Rashodi za zaposlene su ostvareni u iznosu 2.314.395 kuna, što je 94,47% plana.

**Skupina 32- Materijalni rashodi**

Materijalni rashodi su ostvareni u iznosu 67.517.105 kuna, što je 86,07% od plana.

U strukturi materijalnih rashoda najznačajniji su rashodi za usluge tekućeg i investicijskog održavanja županijskih i lokalnih cesta u nadležnosti Županijske uprave za ceste. Zbog posljedica potresa koji se dogodio 29. prosinca 2020. godine, bila je potrebna hitna sanacija šteta na županijskim i lokalnim cestama kako bi se osigurala sigurnost prometa.

U ovoj skupini od značajnijih rashod su geodetsko-katastarske usluge, povećali smo opseg rješavanja upisa čestica županijskih i lokanih cesta na području Sisačko – moslavačke županije.

**Skupina 34-Financijski rashodi**

U ovoj skupini rashoda nalaze se kamate na primljene kredite i zajmove, bankarske usluge i ostali financijski rashodi. Ostvareni su u iznosu od 848.098 kuna, što je značajnije više u odnosu na prethodnu godinu. Razlog povećanja je plaćanje zateznih kamata temeljem Sporazuma o sufinanciranju projekta Razvoj turističke infrastrukture na području Parka prirode Lonjsko polje iz 2012. godine.

**Skupina 36- Pomoći dane u inozemstvo i unutar općeg proračuna**

Pomoći unutar općeg proračuna odnose se na tekuću pomoć gradu Sisku. Grad je Odlukom o cestama na području velikih gradova koje prestaju biti razvrstane u javne ceste i Pravilnika o prijenosu javnih i nerazvrstanih cesta dobio na upravljanje dio županijskih i lokalnih cesta te mi slijedom navedenoga i prema Pravilniku o naplati godišnje naknade za uporabu javnih cesta što se plaća pri registraciji vozila pripada i razmjeran dio prihoda, umanjen za proviziju stanica za tehnički pregled i odjavljena vozila. Ostvarene su u iznosu od 3.224.960 kuna, što je 5,29% više u odnosu na prethodnu godinu.

**Skupina 38-Ostali rashodi**

Ostali rashodi odnose se na naknade šteta pravnim i fizičkim osobama na temelju sudskih presuda. Ostvarenje tekuće godine iznosi 204.554 kune.

1. **RAČUN PRIHODA I RASHODA** (prihodi i rashodi prema izvorima financiranja)

**Šifra izvora:**

11 Opći prihodi i primici

52 Ostale pomoći

70 Naknade s naslova osiguranja

|  |  |  |  |  |
| --- | --- | --- | --- | --- |
| ***Prihodi i primici*** | |  | **Plan  2021.** | **Izvršenje 2021.** |
|  |  |  |  |  |
| Opći prihodi i primici | | | 81,708,981 | 77,953,681 |
| Vlastiti prihodi - Prihodi ostvareni obavljanjem osnovnih i ostalih poslova vlastite djelatnosti | | |  |  |
| Prihodi za posebne namjene | | |  |  |
| Pomoći | | | 9,732,976 | 12,227,386 |
| Donacije | | |  |  |
| Prihodi od prodaje ili zamjene nefinancijjske imovine i naknade s naslova osiguranja | | | 100,000 | 5,000 |
| Namjenski primici | | |  |  |
|  |  |  |  |  |
| **Ukupno** |  |  | **91,541,957** | **90,186,067** |

***Rashodi i izdaci***

|  |  |  |  |  |  |  |
| --- | --- | --- | --- | --- | --- | --- |
| **Račun  rashoda/ izdatka** | **Naziv računa** | **PLAN  2021.** | **IZVRŠENJE 2021.** | **Opći prihodi i primici** | **Pomoći** | **Naknade s naslova osig.** |
| **31** | **Rashodi za zaposlene** | **2,450,000** | **2,314,395** | **2,314,395** | **0** | **0** |
| 311 | Plaće (Bruto) | 2,000,000 | 1,891,308 | 1,891,308 |  |  |
| 312 | Ostali rashodi za zaposlene | 126,700 | 116,226 | 116,226 |  |  |
| 313 | Doprinosi na plaće | 323,300 | 306,861 | 306,861 |  |  |
|  |  |  |  |  |  |  |
| **32** | **Materijalni rashodi** | **78,446,957** | **67,517,105** | **56,680,161** | **10,831,944** | **5,000** |
| 321 | Naknade troškova zaposlenim | 104,000 | 83,582 | 83,582 |  |  |
| 322 | Rashodi za materijal i energiju | 207,000 | 192,848 | 192,848 |  |  |
| 323 | Rashodi za usluge | 77,750,957 | 66,932,202 | 56,095,258 | 10,831,944 | 5,000 |
| 324 | naknade osobama izvan ro | 0 | 0 |  |  |  |
| 329 | Ostali nespom.rashodi poslov. | 385,000 | 308,473 | 308,473 |  |  |
|  |  |  |  |  |  |  |
| **34** | **Financijski rashodi** | **1,515,000** | **848,098** | **848,098** | **0** | **0** |
| 342 | Kamate za primlj.kredite i zaj. | 500,000 | 338,850 | 338,850 |  |  |
| 343 | Ostali financijski rashodi | 1,015,000 | 509,248 | 509,248 |  |  |
|  |  |  |  |  |  |  |
| **36** | **Pomoći dane u inoz. i unutar općeg sektora** | **3,300,000** | **3,224,960** | **3,224,960** | **0** | **0** |
| 363 | Pomoći unutar općeg sektora | 3,300,000 | 3,224,960 | 3,224,960 |  |  |
|  |  |  |  |  |  |  |
| **38** | **Ostali rashodi** | **200,000** | **204,554** | **204,554** | **0** | **0** |
| 383 | Kazne,penali i naknade štete | 200,000 | 204,554 | 204,554 |  |  |
|  |  |  |  |  |  |  |
| **42** | **Rashodi za nab.proiz.dug.imov.** | **2,630,000** | **187,475** | **187,475** | **0** | **0** |
| 421 | Građevinski objekti | 2,000,000 | 0 |  |  |  |
| 422 | Postrojenja i oprema | 630,000 | 187,475 | 187,475 |  |  |
| 426 | Nematerijalna proizvedena imovina | 0 | 0 | 0 |  |  |
|  |  |  |  |  |  |  |
| **45** | **Ras.za dod.ulag.na nefin.imov.** | **0** | **0** | **0** | **0** | **0** |
| 451 | Dodatna ulaganja na građ.objektima | 0 | 0 |  |  |  |
|  |  |  |  |  |  |  |
| **54** | **Izdaci za otplatu glavnice primlj.kredit i zajmova** | **3,000,000** | **2,915,388** | **2,915,388** | **0** | **0** |
| 544 | Otpl.glav.prim.kred.i zaj.od kred.i os. | 3,000,000 | 2,915,388 | 2,915,388 |  |  |
| 545 | Otpl.glav.prim.zaj.od trg.društava | 0 | 0 |  |  |  |
|  | **UKUPNO** | **91,541,957** | **77,211,975** | **66,375,031** | **10,831,944** | **5,000** |

1. **RAČUN PRIHODA I RASHODA** (rashodi prema funkcijskoj klasifikaciji)

Ukupni rashodi poslovanja razreda 3 i rashodi za nabavu nefinancijske imovine razreda 4 prema funkcijskoj klasifikaciji razvrstani su u klasu 045 Promet, 0451 Cestovni promet. Ukupno ostvarenje iznosi 74.296.587 kuna, što iznosi 138,08% iznosa prethodne godine.

1. **RAČUN FINANCIRANJA** (primici i izdaci prema ekonomskoj klasifikaciji i izvorima financiranja)

**Razred 5-Izdaci za financijsku imovinu i otplate zajmova**

Izdaci za financijsku imovinu tj. otplatu glavnice primljenih kredita iznose 2.915.388 kuna. Plaćanje izvršeno iz izvora opći prihodi i primici (izvor 11).

1. **VIŠAK/MANJAK PRIHODA**

U razdoblju 01.01.- 31.12.2021.godine ostvaren je višak prihoda i primitaka u iznosu od 12.974.092 kune. Iz 2020. Godine prenesen je višak prihoda i primitaka u iznosu 15.441.957 kuna. Višak prihoda i primitaka raspoloživ u slijedećem razdoblju iznosi 28,416,049 kuna.

1. **POSEBNI DIO**

Izvršenje ukupnih rashoda i izdataka iznosi 77.211.975 kuna, tj. 84,35% plana.

U posebnom dijelu proračuna rashodi i izdaci raspoređeni su kroz slijedeće programe:

**01000 – OPĆI TROŠKOVI – Izvršenje: 4.704.688 kuna**

Ove troškove čine: plaće, doprinosi na plaće, naknade troškova zaposlenima, rashodi za materijal i energiju, rashodi za usluge, ostali nespomenuti rashodi poslovanja, ostali financijski rashodi, kazne, penali, naknade štete, oprema, nematerijalna proizvedena oprema.

**02000 – REDOVNO I IZVANREDNO ODRŽAVANJE CESTA – Izvršenje: 69.253.049 kuna**

Ove troškove povezujemo s redovnim i izvanrednim održavanjem županijskih i lokalnih cesta, odnosno njihov nivo ovisi najviše o obimu ugovorenih radova, zatim slijede rashodi za materijal i energiju, **rashodi za usluge (redovno i izvanredno održavanje cesta)**, ostali nespomenuti rashodi poslovanja, ostali financijski rashodi, pomoći unutar općeg proračuna – raspored sredstava za Grad Sisak, slivne vode,…

**03000 – GRAĐENJE , DODATNA ULAGANJA NA CESTAMA - Izvršenje: 3.254.238 kuna**

Ove rashode i izdatke čine: rashodi za kamate na primljene dugoročne kredite (podskupina 342) i otplata glavnica primljenih kredita od banaka (skupina 54).

U Sisku, 17. 03. 2022.

Ravnatelj:

\_\_\_\_\_\_\_\_\_\_\_\_\_\_\_\_\_

Stipo Šapina